Kari Elisabeth Børresen

Kari Elisabeth Børresen (født 16. oktober 1932 i Oslo, død 5. april 2016 samme sted) var en norsk teolog. Hun var professor i teologi ved Universitetet i Oslo og var kjent for sitt arbeid med religionsvitenskapelig kjønnsforskning.


== Liv og virke ==


=== Bakgrunn ===
Hun vokste opp på Besserud i Oslo, tok magistergrad i idéhistorie i 1960. I 1948 trådte hun inn hos St. Josephsøstrene i Chambéry, i Frankrike, hvor hun ble noen måneder som novise. Men der ble hin ikke.
Hun ble dr.philos. i 1968 på avhandlingen «Subordination et Equivalence, Nature et rôle de la femme d'après Augustin et Thomas d'Aquin». Hun studerte også i Paris, Roma, Heidelberg og Oxford.


=== Teologisk forskning ===
Fra 1961 til 1980 hadde hun ulike forskningsstipendier, blant gjennom Norges almenvitenskapelige forskningsråd og ved Universitetet i Århus. Fra 1977 til 1979 var hun som første kvinne gjesteprofessor i teologi ved jesuittenes Gregoriana-universitetet i Roma. Børresen ble statsstipendiat i 1982, og hun kombinerte 1993—2000 stipendiatet med en professor II-stilling ved Institutt for kulturstudier, Universitetet i Oslo.
Børresen tilhørte Den romersk-katolske kirke, og hadde problemer med å få stillinger ved teologiske læresteder i Norge, på grunn av disses "bekjennelsesplikt" til den lutherske konfesjon. Hennes sak ble likevel en prøvesten som endret bestemmelsene, og i hennes to siste yrkesaktive år, 2000–2002, var hun professor ved Teologisk fakultet ved Universitetet i Oslo. Som pensjonist var hun fremdeles tilknyttet universitetet.
Hun ble utnevnt til teologisk æresdoktor ved Universitetet i Uppsala i 1992 og ved Islands universitet i 2011. Fra 1995 var hun medlem av Det Norske Videnskaps-Akademi. Hun deltok i en rekke internasjonale forskningsnettverk og -programmer, og har vært gjesteforeleser ved flere universitet i Europa og USA.
Hun mottok Norsk kvinnelig teologforenings ærespris i 2003.

Både som forsker og menneske er det vanskelig å sette Kari Elisabeth Børresen i bås. Hun beveger seg faglig i skjæringsfeltet mellom teologi, religionshistorie, idehistorie og filosofi, og hun kombinerer på særpreget vis faglig generøsitet og entusiasme med høye krav til vitenskapelig kvalitet og en robust utålmodighet med alt som synes henne sendrektig og smått.


== Litteratur, et utvalg ==
Subordination et Equivalence. Nature et rôle de la femme d'aprés Augustin et Thomas d'Aquin. Oslo/Paris 1968.
Andre linjer; redigert av Kari Vogt og Anne-Lisa Amadou. Solum, 1982. (Festskrift i anledning hennes 50-årsdag)
Børresen, Kari Elisabeth and Kari Vogt (eds.) Women's Studies of the Christian and Islamic Traditions . Ancient, Medieval and Renaissance Foremothers. Dordrecht/Boston/London, 1993.
Subordination and Equivalence. A Reprint of a Pioneering Classic. Kampen: KokPharos Press, 1995.
(red.): The Image of God. Gender Models in Judaeo-Christian Tradition. Minneapolis MN: Fortress Press, 1995.
«Kjønnsmodeller i senantikk og middelalder» I: Feministteologi på norsk. Cappelen, 1999.
«Jesus – som Mor». I: Jesus – år 2000 e. Kr. Oslo, 2000.
(red. med Sara Cabibbo, Edith Specht): Gender and Religion/Genre e religion. European studies/Études européennes. Roma: Carocci Editore, 2001.
(red. Øyvind Norderval, Katrine Lund Ore): From patristics to matristics : Selected Articles on Christian Gender Models by Kari Elisabeth Børresen. Roma: Herder, 2002 (Utgitt som festskrift til hennes 70-årsdag.
Børresen, Kari Elisabeth (red.) Christian and Islamic Gender Models. Roma: Herder, 2004.
Børresen, Kari Elisabeth and Sara Cabibbo (eds.) Religion, Gender, Human Rights in Europe, Roma, 2006.
bibliografi fra egen hjemmeside


== Referanser ==


== Eksterne lenker ==
(no) Publikasjoner av Kari Elisabeth Børresen i BIBSYS
(no) Publikasjoner av Kari Elisabeth Børresen i forskningsdokumentasjonssystemet CRIStin
folk.uio.no cv, biografi og bibliografi
uio.no Intervju i teologisk fakultets internavis, 2000
forskning.no omtale i forbindelse med festskrift til 70-årsdagen, 2002
Klassekampen 29.12.2003 s. 12-13: Artikkel av Martine Aurdal i serien Førstedamer: Kari Elisabeth Børresen, revolusjonær bandeleder. Utskrift: [1]
apollon.uio.no Intervju i Apollon, nr 2: 2010: Kjønnsforsker og matriark